Europavei 16 (Innlandet)

Europavei 16 i innlandet består av to delstrekninger. Den vestre, 151,8 km, går mellom grensen mot Vestland fylke på Filefjell og grensen mot Viken fylke i Sør-Aurdal, den østre, 72,5 km, mellom Dyståa grense mot Viken i Sør-Odal, og grensen mot Sverige ved Riksåsen i Kongsvinger. En delstrekning gjennom Viken knytter sammen traséene.

Historikk 
Traseen over Filefjell ble allerede i 1793 etablert som hovedvei mellom Oslo og Bergen, den såkalte Bergenske Kongevei. Den gangen gikk veien om Etnedal (ikke Begnadalen).

Fra Borlaug i Lærdal kryss riksvei 52 til Tyinkrysset ble større ombygging igangsatt høsten 2011. Borlaugstunnelen åpnet i juli 2014.

Utbedret strekning mellom Bagn og Fønhus åpnet for trafikk juli 2014.

Strekningen gjennom Hedmark ble opprettet 2012 da E16 ble forlenget til Gävle i Sverige. Til da var strekningen mellom fylkesgrensen mot Akershus og Kongsvinger sentrum del av riksvei 2. Strekningen videre til grensen mot Sverige var riksvei 200. Tidligere var strekningen mellom Øyermoen vegkryss og Riksåsen skilteet riksvei 204.

Delstrekningen Slomarka–Kongsvinger (16,5 km) på den nye motortrafikkveien Kløfta - Kongsvinger åpnet 27. november 2014.

Prosjekter 

 Forbedring Borlaug – Øye, 40 km, over Filefjell, påbeynt 2010, klar 2017. Samlet kostnad omkring 3 milliarder kroner. 
 Mellom Varpe bru i Vang og Smedalsosen i Lærdal utbedres veien dels langs eksisterende trase, dels med den nye Filefjelltunnelen (5780 m), som åpnet i 2017.
 Eidsbru-Varpe bru utbedret i 2012 til 8,5 meter og med tre nye broer.
 Øye-Eidsbru utbedres fra 2016 inkludert tunnel på 2,0 km.
 Mellom Eidsbru og Øye ble det anlagt 4,1 km helt ny vei inkludert Rødølstunnelen, åpnet september 2020. Anlegget kostet 760 millioner kroner. Veien ble med dette flyttet utenom bebyggelsen på Øye og det smale, svingete partiet ved høydeforskjellen mellom Vangsmjøsa og Strondafjorden. Ved utløpet av Strondafjorden går den nye strekningen over på gammel trase langs Strondafjorden.
 For Kvamskleivane mellom Kvam og Øylo i Vang vurderes ulike muligheter for rassikring og ombygging, blant annet utbedring langs eksisterende trasé og ny tunnel (om lag 2 km) forbi Neset.
 Mellom Fagernes og Hande i Vestre Slidre planlegges utbedring av en strekning med lav standard.
 Mellom Fagernes og Bagn i Valdres planlegges utbedring av veien i kleiva ovenfor Bagn, blant annet med ny tunnel på vel 4 km fra Bagn sentrum til gården Klosbøle. Bagnskleivtunnelen ventes ferdig høsten 2019.
 På strekningen Bagn-Fønhus ble vegen i 2014 utbedret hovedsakelig langs gammel trasé. Utvidet til 8,5 meter og tilgang til alternative veier for lokaltrafikk. Den nye Bergsundtunnelen går forbi et rasfarlig parti og ved Briskebyen legges veien utenom bebyggelsen.

Kommuner og knutepunkter 
Fortsetter som europavei 16 (Vestland)

Vestlig trase:

Fortsetter som europavei 16 (Viken)

Østlig trase:

Fortsetter som europavei 16 (Sverige)

Referanser 

Veier i Innlandet
Europavei 16
Veier i Vang
Veier i Vestre Slidre
Veier i Nord-Aurdal
Veier i Sør-Aurdal
Veier i Sør-Odal
Veier i Kongsvinger
Bomveier i Norge